ສະຫະລັດ ແລະ ຈີນ ຕົກລົງ ຈະບໍ່ສົ່ງເສີມ ການລັກຂະໂມຍ ທາງອິນເຕີແນັດ
ປະທານາທິບໍດີິສະຫະລັດ ແລະປະທານປະເທດຈີນ ໄດ້ຕົກລົງກັນວ່າ ຈະບໍ່ລົງມື ຫລືສົ່ງເສີມ ການລັກຂະໂມຍ ທາງອິນເຕີແນັດ ລະຫວ່າງປະເທດທັງສອງ.
ປະທານາທິບໍດີສະຫະລັດ ທ່ານບາຣັກ ໂອບາມາ ແລະປະທານ ປະເທດຈີນ ທ່ານສີ ຈິ້ນຜິງ ກ່າວວ່າ ປະເທດທັງສອງ ໄດ້ຕົກລົງ ທີ່ຈະບໍ່ລົງມື ຫລື ໃຫ້ການສະໜັບສະໜຸນ ຕໍ່ການລັກຂະໂມຍ ຂໍ້ ມູນທາງອິນເຕີແນັດຊຶ່ງເປັນບັນຫາທີ່ສ້າງຄວາມເຄັ່ງຕຶງເພີ້ມທະ ວີຂຶ້ນນັບມື້ ລະຫວ່າງປະເທດມະຫາອຳນາດທັງສອງຂອງໂລກ ພວກຜູ້ນຳຂອງສະຫະລັດແລະຈີນ ໄດ້ທຳການປະກາດດັ່ງກ່າວ ລຸນຫລັງການເຈລະຈາກ່ຽວກັບຫຼາຍໆບັນຫາຢູ່ທີ່ທຳນຽບຂາວໃນມື້ວັນສຸກແລ້ວ ນັກຂ່າວ ວີໂອເອ Mary Salinas ມີລາຍງານກ່ຽວກັບເລື້ອງນີ້ ດັ່ງໄພສານ ຈະນຳເອົາລາຍລະອຽດ ມາສະເໜີທ່ານ ໃນອັນດັບຕໍ່ໄປ ປະທານາທິບໍດີບາຣັກ ໂອບາມາ ແລະທ່ານສີ ຈິ້ນຜິງ ປະທານປະເທດຈີນ ໄດ້ຕົກລົງກັນ ວ່າ ການຂະຫຍາຍການຮ່ວມມືອາດຈະສ້າງຄວາມອຸດົມຮັ່ງມີ ແລະຄວາມໝັ້ນຄົງເພີ້ມຂຶ້ນ ແຕ່ກໍກ່າວວ່າ ຍັງມີວຽກງານອີກຫຼາຍສິ່ງຫຼາຍຢ່າງທີ່ຈະຕ້ອງໄດ້ກະທຳ ທ່ານໂອບາມາກ່າວວ່າ ມີລາຍງານວ່າ ພວກທ່ານທັງສອງໄດ້ສ້າງຄວາມກ້າວໜ້າ ກ່ຽວກັບຫຼາຍໆບັນຫາຮວມທັງ ການປ່ຽນແປງຂອງດິນຟ້າອາກາດ ແລະຮັບຮູ້ວ່າຍັງມີການບໍ່ລົງຮອຍກັນຢູ່ໃນບັນຫາອີກ ຈຳນວນນຶ່ງ ເຊັ່ນເລື້ອງສິດທິມະນຸດ ແລະການລັກລອບຂໍ້ມູນທາງອິນເຕີແນັດ ປະທານາທິບໍດີໂອບາກ່າວວ່າ ປະທານປະເທດຈີນ ທ່ານສີ ຈິ້ນຜິງ ໄດ້ປະຕິເສດວ່າ ລັດຖະບານຂອງທ່ານບໍ່ມີສ່ວນພົວ ພັນໃດໆ ທ່ານສີ ຈີ້ນຜິງເວົ້າວ່າ ທັງສອງຝ່າຍໄດ້ເຫັນພ້ອມນຳກັນ ກ່ຽວກັບການເອົາມາດຕະການໃນຂັ້ນຕໍ່ໆໄປ ປະທານາທິບໍດີໂອບາມາ ກ່າວວ່າ “ ພວກຜູ້ນຳທັງສອງ ຍັງໄດ້ຕົກລົງກັນ ທີ່ຈະດຳເນີນການເພີ້ມຕື່ມກ່ຽວກັບສົນທິສັນຍາການ ລົງທຶນ ທີ່ທ່ານໂອບາມາກ່າວວ່າ ຈະຊ່ອຍໃຫ້ບັນດາບໍລິສັດຂອງອາເມຣິກັນສາມາດແຂ່ງ ຂັນໃນລະດັບທີ່ເທົ່າທຽມກັນນັ້ນ ຜູ້ນຳຂອງສະຫະລັດກ່າວວ່າ ທ່ານສີ ຈິ້ນຜິງ ໄດ້ມີຄວາມໝັ້ນໝາຍ ທີ່ຈະທຳການປະຕິຮູບ ເພື່ອອຳນວຍໃຫ້ກຳລັງຂອງຕະຫລາດມີບົດບາດຫຼາຍຂຶ້ນໃນເສດຖະກິດຂອງຈີນ ກ່ຽວກັບບັນຫາຂັດແຍ້ງ ໃນເລື້ອງເຂດນ້ຳແດນດິນຢູ່ທະເລຈີນໃຕ້ນັ້ນ ທ່ານໂອບາມາ\ໄດ້ ສະແດງຄວາມເປັນຫ່ວງຢ່າງໃຫຍ່ ໃນການຖົມເກາະດອນແລະເຮັດໃຫ້ເຂດດັ່ງກ່າວກາຍ ເປັນແຂ່ງຂັນທາງທະຫານ ທ່ານສີ ຈິ້ນຜິງກ່າວວ່າ ຈີນມີຄວາມໝັ້ນໝາຍຕໍ່ສັນຕິພາບ ສະ ຖຽບແລະພາບ ແລະແກ້ໄຂບັນຫາຂັດແຍ້ງໂດຍຜ່ານການເຈລະຈາ ໃນຂະນະທີ່ ການຂັດແຍ້ງທີ່ສຳຄັນ ຍັງມີຢູ່ຕໍ່ມາ ແຕ່ພວກຜູ້ນຳທັງສອງ ແມ່ນໄດ້ເວົ້າເຖິງ ຄວາມກ້າວໜ້າທີ່ພວກທ່ານກ່າວວ່າ ໄດ້ມີຜົນໄປໃນທາງດີ ຕໍ່ໂລກແລ້ວນັ້ນ President Xi denied government involvement